CELEX: 62017CN0627
Language: bg
Date: 2017-11-08 00:00:00
Title: Дело C-627/17: Преюдициално запитване от Okresný súd Dunajská Streda (Словакия), постъпило на 8 ноември 2017 г. — ZSE Energia a.s./RG

5.2.2018   
            
            
               BG
            
            
               Официален вестник на Европейския съюз
            
            
               C 42/3
            
         Преюдициално запитване от Okresný súd Dunajská Streda (Словакия), постъпило на 8 ноември 2017 г. — ZSE Energia a.s./RG
   (Дело C-627/17)
   (2018/C 042/06)
   Език на производството: словашки
   
      Запитваща юрисдикция
   
   Okresný súd Dunajská Streda
   
      Страни в главното производство
   
   
      Ищец: ZSE Energia a.s.
   
      Ответник: RG
   
      в присъствието на: ZSE Energia CZ, s.r.o.
   
      Преюдициални въпроси
   
   
            
               1)
            
            
               Трябва ли понятието „една от страните“ в член 3, параграф 1 от Регламент (ЕО) № 861/2007 на Европейския парламент и на Съвета от 11 юли 2007 година (1) за създаване на европейска процедура за искове с малък материален интерес (ОВ L 199, 31.7.2007 г., стр. 1 и поправка в ОВ L 141, 2015 г., стр. 118, наричан по-нататък: „Регламент № 861/2007“), да се тълкува в смисъл, че включва и „встъпилата страна“, тоест участник в процедурата, който не е нито ищец (страна, завела делото), нито ответник (ответна страна), а се конституира в процедурата в подкрепа на ищеца (страната, завела делото) или на ответника (ответната страна)?
            
         
            
               2)
            
            
               Ако „встъпилата страна“ не трябва да се счита за „страна“ по смисъла на член 3, параграф 1 от Регламент № 861/2007:
               Попада ли процедурата между ищеца (страната, завела делото) и ответника (ответната страна), започната с формуляр А от приложение [I] към Регламент № 861/2007, в приложното поле на Регламент № 861/2007 по смисъла на член 2, параграф 1 във връзка с член 3, параграф 1, ако ищецът и ответникът са с местоживеене в същата държава членка, в която е седалището на сезирания съд, и само „встъпилата страна“ е с местоживеене в друга държава членка?
            
         
      (1)  ОВ L 199, 2007 г., стр. 1.